paragraph_text: Profesionalnu karijeru je započeo 2007. u ekipi Team Konica Minolta. Dvije godine (2008. – 2009.) je proveo u britanskoj ekipi Barloworld nakon čega je postao član ekipe Team Sky (2010.). Prvi značajniji uspjeh je ostvario 2011. na utrci Vuelta a España kada je završio drugi u ukupnom poretku. Na Tour de Franceu 2012. je bio glavni pomagač osvajaču utrke Bradleyu Wigginsu. Osvojio je sedmu etapu i završio drugi u ukupnom poretku. Iste godine je osvojio brončanu medalju u vožnji na kronometar na Olimpijskim igrama u Londonu isto je ponovio četiri godine kasnije na Olimpijskim igrama u Rio de Janeiru gdje je također osvojio brončanu medalju.